VEGA og Live Nation præsenterer **Billie Holidays nye arvtager hedder Kali Uchis**

*Den 6. december fylder den fremadstormende sangerinde Kali Uchis Lille VEGA med varme, soulede toner, stramme beats og stjernedrys.*

I maj 2017 udgav Kali Uchis singlen ”Tyrant” fra sit kommende studiealbum.   
Den 23-årige sangerinde er inspireret af artister som Ella Fitzgerald samt Billie Holiday, og debut-mixtapet er en smuk og raffineret blanding af doo-wop, reggae og R&B. Med sin sprøde, soulede vokal, knivskarpe beats og baslinjer er sangerinden klar til gå i fodsporene på artister som Erykah Badu og Amy Winehouse. Det er vintage soul, men med elegante referencer til reggae og R&B.

Karly Loaiza bedre kendt under kunstnernavnet Kali Uchis er en colombiansk-amerikansk sangskriver og producer fra Alexandria i Virginia. Hun begyndte, da hun var teenager at spille klaver og saxofon. Gennem high school eksperimenterede hun med musik- og video produktion og udgav sit debut-mixtape *Drunken Babble* i august 2012.

Uchis har samarbejdet med Snoop Doog på rapperens skæring ”On Edge” fra *Thats my Work 3* fra 2014. Samme år udgav hun sit første studieprojekt i form af ep´en *Por Vida*. På ep´en har artister som Alex Epton, Diplo, Tyler, the Creator, Kaytranada, BadBadNotGood medvirket. Om *Por Vida* skrev magasinet The Quietus bl.a.:

*” The Colombian (via Virginia) comes on like butter wouldn't melt, but you know damn well that while she's giving you a sugary sweet veneer, she's also got the kind of swag that says she'd cut your dick off if you even tried any funny business.”*

Kali Uchis featurede på Gorillaz fjerde studiealbum *Humanz*, hvor hendes smukke stemme kan høres på numrene ”She´s My Collar” og ”Ticker Tape”.

**Fakta om koncerten**Kali Uchis (US)  
Onsdag den 6. december, 2017 kl. 21.00  
Lille VEGA, Enghavevej 40, 1674 København V  
Billetpris 200 kr. + gebyr  
Billetsalget starter fredag den 15. september via VEGA.dk og Ticketmaster